Gro panfar, te et to compagnon gagneria miot de vot queysi ! Se vot not fade enfuma, i n’y a persona que vot gardey qu’on ne vot mette en ta lua qu’epey vot mouderi l’oura que james vot saliete de votra moennery. Et mesuit prou blama ! Quin dyablo ! Et to sut que cetou fottu pretre renia not vegnon ice mettre en ruyna. Apret qu’on a prou endura, on se revenge. Garda vot qu’i ne vot nen pregne comme i fit a mosiur Verle de Fribor. Not ne vollin pa tan avey de metre. Notta bin mon dire.